## Uputa za primjenu Uredbe o plaćama

### NN 35/1994 (4.5.1994.), Uputa za primjenu Uredbe o plaćama

# ZAVOD ZA PLATNI PROMET

Na temelju članka 7. Uredbe o plaćama ("Narodne novine", broj
34/94) glavni direktor Zavoda za platni promet donosi

## UPUTU

### ZA PRIMJENU UREDBE O PLAĆAMA

1. Ovom Uputom utvrđuje se način sastavljanja i dostavljanja obračuna
za isplatu plaća i naknada troškova materijalnih prava koje pravne osobe
mogu isplatiti u svibnju 1994. godine. Sve pravne osobe, te tijela, organi
i organizacije koji se financiraju iz državnog, županijskih, općinskih
i gradskih proračuna ili društvenih fondova, obračun plaća u svibnju sastavljaju
na Obrascu P/94-5 Izvještaj o isplatama plaća u mjesecu 1994. godine. Obračun
naknada troškova materijalnih prava radnika pravne osobe iz članka 3. Uredbe
sastavljaju na obrascu TMP/93 - Izvještaj o isplatama naknada materijalnih
prava radnika. Obrasci P/94-5 i TMP/93 sastavni su dijelovi ove Upute.
Obračune na obrascima iz prethodnih stavaka obveznici dostavljaju u jednom
primjenu nadležnoj jedinici Zavoda za platni promet pri svakoj isplati
plaća, odnosno pri svakoj isplati naknada troškova materijalnih prava,
a konačni mjesečni obračun na obrascu TMP/93 - Izvještaj o isplatama naknada
materijalnih prava radnika dostavljaju u jednom primjenu do 5-og. u mjesecu
za prethodni mjesec.

2. Podaci u obrascu P/94-5 - Izvještaj o isplatama plaća u mjesecu 1994.
godine iskazuju se:

2.1. Na rednom broju 1 iskazuje se podatak o masi plaća isplaćenih u
travnju odnosno masi plaća dopuštenih za isplatu u travnju 1994. godine.
Podatak se uzima s rednog broja 5 ili rednog broja 8 Obrasca P/94-4.

2.2. Na rednom broju 2 iskazuje se broj zaposlenih radnika kojima je
isplaćena plaća u prethodnom mjesecu.

2.3. Na rednom broju 3. iskazuje se broj zaposlenih radnika kojima se
isplaćuje plaća u tekućem mjesecu. Broj radnika iz točke 2.2. i 2.3. utvrđuje
se tako, da se broj ostvarenih sati rada i sati rada za koje radnici primaju
naknadu plaće iz sredstava pravne osobe podijeli s brojem mogućih sati
rada.

2.4. Na rednom broju 4 podatak se izračunava prema formuli danoj u obrascu
uz taj redni broj. Podatak se u obrazac unosi s pet decimalnih mjesta.

2.5. Na rednom broju 5 podatak se izračunava prema formuli danoj u obrascu
uz taj redni broj.

2.6. Na rednom broju 6 iskazuje se iznos dijela mase sredstava isplaćene
za plaće u mjesecu u kojem se obavlja isplata s doprinosima, porezima i
prirezima.

2.7 Na rednom broju 7 iskazuje se iznos mase sredstava za plaće iz naloga
za isplatu u tom mjesecu s doprinosima, porezima i prirezima.

2.8. Na rednom broju 8 iskazuje se podatak prema opisu iz obrasca, a
ne može biti veći od podatka iskazanog na rednom broju.

2.9. Na rednom broju 9 iskazuje se isplaćena masa plaća po odbitku doprinosa,
poreza i prireza. Taj podatak se izvodi s rednog broja 8.

2.10. Na rednom broju 10 iskazuje se podatak o iznosu najniže pojedinačne
isplaćene plaće za puno radno vrijeme u bruto iznosu.

2.11. Na rednom broju 11 iskazuje se podatak o iznosu najniže pojedinačne
isplaćene plaće za puno radno vrijeme po odbitku doprinosa iz plaća, poreza
i prireza. Podatak se izvodi s rednog broja 10.

2.12. Na rednom broju 12 iskazuje se iznos najviše pojedinačne isplaćene
plaće bruto koja za pravne osobe, tijela, organe i organizacije iz članka
4. Uredbe u svibnju 1994. godine ne može biti veća od 11.116.289 HRD, ako
Odlukom Sabora Republike Hrvatske ili Vlade Republike Hrvatske nije drugačije
određeno.

2.13. Na rednom broju 13 iskazuje se podatak o iznosu najviše pojedinačne
isplaćene plaće po odbitku doprinosa iz plaća, poreza i prireza. Podatak
se izvodi s rednog broja 12.

2.14. Na rednim brojevima 14 i 15 podaci se iskazuju prema opisu iz
obrssca, za puno radno vrijeme.

2.15. Pravne osobe iz članka 2. Uredbe iskazuju podatke na rednim brojevima
3 i 6 do 15.

3. Podaci u Obrascu TMP/93 - Izvještaj o isplatama naknada troškova
materijalnih prava radnika iskazuju se:

3.1. U koloni 3 iskazuje se pravo na isplatu naknada po radniku temeljem
kolektivnog ugovora.

3.2. U koloni 4 iskazuje se iznos moguće isplate naknade radniku temeljem
članka 6. Uredbe o plaćama.

3.3. U koloni 5 iskazuje se broj radnika kojima se isplaćuje naknada,
osim na rednom broju 4 gdje se iskazuje broj dnevnica i na rednom broju
7 gdje se iskazuje broj kilometara.

3.4. U koloni 6 iskazuje se iznos moguće svote za isplatu naknade, a
utvrđuje se računski prema opisu u obrascu.

3.5. U koloni 7 iskazuje se iznos o stvarnoj isplati naknade.

4. Sastavni dio ove Upute su obrasci: Obrazac P/94-5 Izvještaj o isplatama
plaća u mjesecu 1994. godine i Obrazac TMP/93 - Izvještaj o isplatama naknada
troškova materijalnih prava radnika u mjesecu 1994. godine.

5. Ova Uputa stupa na snagu danom objave u "Narodnim novinama".
a primjenjuje se od 1. svibnja 1994. godine.

Broj: I-1050 Zagreb, 29. travnja 1994.

Glavni direktor

**mr. Bogomil Cota, v. r.**

---

Uputa, NN 35/1994-643